AKT-ETY-tulliyhteistyökomitean päätös N:o 1/90, tehty 11 päivänä tammikuuta 1990, alkuperätuotteiden käsitteen määritelmästä poikkeamisesta, ottaen huomioon Mauritiuksen erityisaseman tonnikalasäilykkeiden tuotannon osalta



Virallinen lehti nro L 035 , 07/02/1990 s. 0002

Suomenk. erityispainos Alue 2 Nide 7 s. 0114

Ruotsink. erityispainos Alue 2 Nide 7 s. 0114



AKT-ETY-TULLIYHTEISTYÖKOMITEAN PÄÄTÖS N:o 1/90, tehty 11 päivänä tammikuuta 1990, "alkuperätuotteiden" käsitteen määritelmästä poikkeamisesta, ottaen huomioon Mauritiuksen erityisaseman tonnikalasäilykkeiden tuotannon osalta AKT-ETY-TULLIYHTEISTYÖKOMITEA, joka ottaa huomioon Loméssa 8 päivänä joulukuuta 1984 allekirjoitetun kolmannen AKT-ETY-yleissopimuksen, sekä katsoo, että alkuperätuotteiden käsitteen määritelmää ja hallinnollisen yhteistyön menetelmiä koskevan kolmannen AKT-ETY-yleissopimuksen pöytäkirjassa N:o 1 olevassa 28 ja 30 artiklassa myönnetään tulliyhteistyökomitealle oikeus poiketa alkuperäsäännöistä, erityisesti helpottaakseen olemassa olevien teollisuuslaitosten kehitystä tai uusien teollisuuslaitosten luomista, Afrikan, Karibian ja Tyynenmeren (AKT-) valtiot ovat esittäneet Mauritiuksen hallituksen pyynnön pöytäkirjassa N:o 1 olevasta säännöstä poikkeamiseksi Mauritiuksen tuottamien tonnikalasäilykkeiden osalta, pitääkseen yllä nykyisen kalastusteollisuutensa ja toteuttaakseen tarvittavat toimenpiteet alkuperäaseman saamiseksi valmiille tuotteille, Mauritius on soveltanut 1 päivästä maaliskuuta 1985 29 päivään helmikuuta 1988 poikkeusta pöytäkirjassa N:o 1 esitetystä määritelmästä tonnikalasäilykkeiden osalta Mauritius on jo hankkinut kaksi alusta varmistaakseen kalatoimitukset säilöntälaitoksilleen tonnikalasäilykkeiden tuottamiseksi, nämä alukset, vaikka niiden kalastamat saaliit kasvavat jatkuvasti, eivät pysty luotettavasti toimittamaan riittäviä tonnikalamääriä säilöntälaitoksille; ongelma on tilapäinen ja se ratkeaa todennäköisesti niin pian kuin toinenkin mainituista aluksista pääsee täysin toimintakykyiseksi, Mauritius on voinut saada hankituksi muista AKT-valtioiden tai yhteisön alkuperää olevaa kalaa; ei ole kuitenkaan mitään takeita siitä, että tällaisia määriä voidaan saada säännöllisesti, ja tämän vuoksi Mauritiuksen säilöntäteollisuus voi joutua hankkimaan tonnikalaa kolmansista maista voidakseen jatkaa tonnikalasäilykkeiden vientiä yhteisöön, ja näissä olosuhteissa väliaikainen poikkeaminen alkuperätuotteen käsitteen määritelmästä olisi sallittava Mauritiukselle pöytäkirjassa N:o 1 olevan 30 artiklan 8 kohdan mukaisesti, ON PÄÄTTÄNYT SEURAAVAA: 1 artikla Poiketen siitä, mitä pöytäkirjan N:o 1 liitteen II erityismääräysten luettelossa A määrätään, yhteisen tullitariffin nimikkeeseen ex 16.04 kuuluvia tonnikalasäilykkeitä, jotka on valmistettu Mauritiuksella, pidetään Mauritiuksen alkuperätuotteina tässä päätöksessä määrätyin edellytyksin. 2 artikla Edellä 1 artiklassa määrätty poikkeus koskee vuosittain 750 tonnin määrää yhteisen tullitariffin nimikkeeseen ex 16.04 kuuluvia tonnikalasäilykkeitä, jotka on viety Mauritiukselta 1 päivän syyskuuta 1989 ja 28 päivän helmikuuta 1990 välisenä aikana. 3 artikla Mauritiuksen toimivaltaisten viranomaisten on ryhdyttävä tarpeellisiin toimiin toteuttaakseen 2 artiklassa tarkoitettujen tuotteiden viennin määrälliset tarkastukset, ja niiden on toimitettava komissiolle joka neljäs kuukausi ilmoitus niistä määristä, joiden osalta EUR. 1-tavaratodistus on annettu tämän päätöksen perusteella. 4 artikla Afrikan, Karibian ja Tyynenmeren (AKT-) valtioiden, jäsenvaltioiden ja yhteisön on, siltä osin kuin asia sitä koskee, toteutettava tarpeelliset toimenpiteet tämän päätöksen täytäntöönpanemiseksi. 5 artikla Tämä päätös tulee voimaan päivänä, jona se tehdään. Tehty Brysselissä 11 päivänä tammikuuta 1990. AKT-ETY-tulliyhteistyökomitean puolesta Puheenjohtajat R. O. MARVILLE H. CHUMAS